# ΕΛΛΗΝΙΚΗ ΔΗΜΟΚΡΑΤΙΑ Γαλάτσι,04.07.2025

**ΝΟΜΟΣ ΑΤΤΙΚΗΣ Αριθ. Πρωτ.: 25929**

**ΔΗΜΟΣ ΓΑΛΑΤΣΙΟΥ**

**ΔΙΕΥΘΥΝΣΗ ΟΙΚΟΝΟΜΙΚΗΣ & ΤΑΜΕΙΑΚΗΣ ΔΙΑΧΕΙΡΙΣΗΣ**

**ΤΜΗΜΑ ΠΡΟΜΗΘΕΙΩΝ & ΑΠΟΘΗΚΗΣ**

Ταχ. Διεύθυνση : Αρχιμήδους 2 & Ιπποκράτους (1ος Όροφος)

Ταχ. Κώδικας: 11146

Πληροφορίες 🕮: Λ. Σκανδάλη

Τηλέφωνο 🕿: 213 2055315, 70

Ηλεκτρονικό Ταχ.: promithies@galatsi.gr

 **Προς**

ΚΑΘΕ ΟΙΚΟΝΟΜΙΚΟ ΦΟΡΕΑ

ΠΡΟΣΚΛΗΣΗ ΕΝΔΙΑΦΕΡΟΝΤΟΣ

Ο Δήμος μας ενδιαφέρεται βάσει του άρθρου 118 του Ν.4412/2016 να αναθέσει την προμήθεια χρωμάτων και υλικών τα οποία θα χρησιμοποιηθούν για τις ανάγκες συντήρησης του Δήμου Γαλατσίου , ενδεικτικού προϋπολογισμού τριάντα έξι χιλιάδων ευρώ (36.000€) συμπεριλαμβανομένου Φ.Π.Α. 24%, σύμφωνα με το υπ’αριθ.Πρωτ.15649/30.04.2025 (25REQ016941648) πρωτογενές αίτημα και την υπ’αριθ. 1/2025 Τεχνική Έκθεση της Διεύθυνσης Τεχνικών Υπηρεσιών ( Τμήμα Μελετών έργων και Προγραμματισμού Διαχείρισης Έργων), λαμβάνοντας υπόψη το υπ’αριθ.Πρωτ.17563/14.05.2025 έγγραφο του Τμήματος Προμηθειών και Αποθήκης, το υπ’αριθμ.Πρωτ.19299/23.05.2025 έγγραφο της Διεύθυνσης Οικονομικής και Ταμειακής Διαχείρισης, το υπ’αριθμ.Πρωτ.19964/28.05.2025 έγγραφο του Αυτοτελούς Τμήματος Διοικητικής Υποστήριξης Δημάρχου.

 Σας γνωρίζουμε την ΚΥΑ 52445 ΕΞ 2023/04.04.2023 (ΦΕΚ 2385/12.04.2023 τεύχος Β’) **Υποχρέωση υποβολής ηλεκτρονικών τιμολογίων** από τους οικονομικούς φορείς. Αρθρ. 1 παρ.2 περ.γ. «Για συμβάσεις που συνάπτονται ή και εκτελούνται από λοιπές πλην Κεντρικής Διοίκησης, αναθέτουσες αρχές/αναθέτοντες φορείς, οι διαδικασίες σύναψης των οποίων εκκινούν μετά την 1η Ιουνίου 2024».

**Για την έκδοση ηλεκτρονικών τιμολογίων** απαιτείται χρήση παρόχων υπηρεσιών ηλεκτρονικής έκδοσης στοιχείων (ΥΑ αριθ. Α.1035/18-2-2020 (Β.551) & Α. 1138/12-6-2020 (Β.2470).

 Ύστερα από τα παραπάνω, παρακαλούμε να μας καταθέσετε σχετική έγγραφη **οικονομική και τεχνική προσφορά σε κλειστό φάκελο** για την ανάθεση στο «Τμήμα Διοικητικής Μέριμνας», **έως και την Τρίτη 15 Ιουλίου 2025 (15.07.2025) και ώρα 15.00.**

Προς απόδειξη της μη συνδρομής λόγων αποκλεισμού από διαδικασίες σύναψης δημοσίων συμβάσεων των παρ. 1 και 2 του άρθρου 73 του Ν.4412/2016, σας ενημερώνουμε ότι πριν την ανάθεση πρέπει να μας αποστείλετε τα παρακάτω δικαιολογητικά:

1. **Απόσπασμα ποινικού μητρώου** (το οποίο θα πρέπει να έχει εκδοθεί έως τρεις (3) μήνες πριν από την υποβολή του).

|  |
| --- |
| **Διευκρίνηση ως προς το απόσπασμα ποινικού μητρώου** |
| Ως προς την προσκόμιση αποσπάσματος ποινικού μητρώου ισχύουν τα ακόλουθα (άρθρο 73 παρ. 1 Ν. 4412/2016):Η υποχρέωση αποκλεισμού του προσφέροντα εφαρμόζεται επίσης όταν το πρόσωπο εις βάρος του οποίου εκδόθηκε αμετάκλητη καταδικαστική απόφαση είναι μέλος του διοικητικού, διευθυντικού ή εποπτικού οργάνου του εν λόγω προσφέροντα ή έχει εξουσία εκπροσώπησης, λήψης αποφάσεων ή ελέγχου σε αυτό.Η υποχρέωση του προηγούμενου εδαφίου αφορά **ιδίως**:αα) στις περιπτώσεις εταιρειών περιορισμένης ευθύνης (Ε.Π.Ε.) και προσωπικών εταιρειών (O.E. και Ε.Ε.), τους διαχειριστές,ββ) στις περιπτώσεις ανωνύμων εταιρειών (Α.Ε.), τον Διευθύνοντα Σύμβουλο, καθώς και όλα τα μέλη του Διοικητικού Συμβουλίου. |

1. **Φορολογική ενημερότητα** (άρθρο 80 παρ. 2 Ν. 4412/2016) (η οποία να είναι εν ισχύ κατά το χρόνο υποβολής της).
2. **Ασφαλιστική ενημερότητα** (άρθρο 80 παρ. 2 του Ν. 4412/2016) (η οποία να είναι εν ισχύ κατά το χρόνο υποβολής της).
3. **Κωδικοποιημένο καταστατικό με όλες τις τελευταίες τροποποιήσεις** (σε περίπτωση εταιρίας).
4. **Ενιαίο Πιστοποιητικό Δικαστικής Φερεγγυότητας** από το αρμόδιο Πρωτοδικείο ή Υπεύθυνη Δήλωση (μόνο στην περίπτωση που δεν έχει εκδοθεί έως την κατάθεση της οικονομικής προσφοράς) στην οποία να δηλώνει ότι «**δεν υφίστανται στο πρόσωπό μου λόγοι αποκλεισμού που σχετίζονται με τη φερεγγυότητα του οικονομικού φορέα, κατά τις διατάξεις του άρθρου 73 παρ. 4 περ. β του ν. 4412/2016 όπως τροποποιήθηκε και ισχύει σήμερα**», μαζί με αντίγραφο της αίτησης που έχει υποβληθεί για την έκδοση του ανωτέρω πιστοποιητικού. Με γνήσιο υπογραφής ή ψηφιακά υπογεγραμμένη στο www.gov.gr.
5. **Υπεύθυνη Δήλωση** του Ν.1599/1986 (με γνήσιο υπογραφής ή ψηφιακά υπογεγραμμένη στο www.gov.gr) στην οποία να δηλώνει ο οικονομικός φορέας:

**Α.** σε ποιους ασφαλιστικούς φορείς οφείλει να καταβάλει εισφορές κοινωνικής ασφάλισης, οι οποίες καλύπτουν τόσο την κύρια όσο και την επικουρική ασφάλιση.

**Β.** δεν βρίσκεται σε μια από τις καταστάσεις των άρθρων 73 & 74 του Ν.4412/2016.

**Γ.** δεν έχει εκδοθεί σε βάρος του απόφαση αποκλεισμού, σύμφωνα με το άρθρο 74 του Ν.4412/2016.

**Δ**. δεν έχει αθετήσει τις υποχρεώσεις που προβλέπονται στην παρ.2 του άρθρου 18 του Ν.4412/2016.

**Ε.** έλαβε γνώση και αποδέχεται ανεπιφύλακτα την από 1/2025 Τεχνική Έκθεση της Διεύθυνσης Τεχνικών Υπηρεσιών ( Τμήμα Μελετών έργων και Προγραμματισμού Διαχείρισης Έργων).

**ΣΤ.** η συμμετοχή του δε δημιουργεί κατάσταση σύγκρουσης συμφερόντων κατά τα προβλεπόμενα στο άρθρο 24 του Ν.4412/2016.

1. **Υπεύθυνη Δήλωση** του ν. 1599/1986 (με γνήσιο υπογραφής ή ψηφιακά υπογεγραμμένη στο www.gov.gr) περί της υποχρέωσης έκδοσης ηλεκτρονικού τιμολογίου (κατά τα προβλεπόμενα στον ν. 4601/2019 και τις εκτελεστικές αυτού Κοινές Υπουργικές Αποφάσεις), στην οποία ο οικονομικός φορέας θα αναφέρει, κατά περίπτωση είτε: **α)** ότι έχει τη δυνατότητα έκδοσης ηλεκτρονικού τιμολογίου **(Β2G)**, είτε: **β)** ότι έχει εκκινήσει την προβλεπόμενη διαδικασία για την έκδοση ηλεκτρονικού τιμολογίου **(Β2G)** και ότι δεσμεύεται να την έχει ολοκληρώσει πριν την τιμολόγηση της δαπάνης, είτε: **γ)** ότι δεσμεύεται πως θα εκκινήσει άμεσα την προβλεπόμενη διαδικασία για την έκδοση ηλεκτρονικού τιμολογίου **(Β2G)** και θα την έχει ολοκληρώσει πριν την τιμολόγηση της δαπάνης.
2. **Και όποιο άλλο έγγραφο ή υπεύθυνη δήλωση** (με γνήσιο υπογραφής ή ψηφιακά υπογεγραμμένη στο www.gov.gr) ζητείται από την από 1/2025 Τεχνική Έκθεση της Διεύθυνσης Τεχνικών Υπηρεσιών ( Τμήμα Μελετών έργων και Προγραμματισμού Διαχείρισης Έργων).

**Ο ΔΗΜΑΡΧΟΣ**

**ΜΑΡΚΟΠΟΥΛΟΣ ΓΕΩΡΓΙΟΣ**